Grendel, Gábor, podpredseda NR SR (2021-09-24):
Ďakujem pekne. Teraz letmým pohľadom do rokovacej sály sa zdá, že body, ktoré sú naplánované na ďalšie pokračovanie, postupne poprepadávajú. Čiže v poradí by malo nasledovať prvé čítanie o návrhu skupiny poslancov na vydanie zákona o pomoci tehotným ženám, tlač 665. Nevidím tu nikoho z navrhovateľov. Takisto k návrhu ústavného zákona, ktorým sa mení a dopĺňa ústavný zákon o rozpočtovej zodpovednosti. Rovnako k návrhu poslancov Martina Čepčeka, Jána Podmanického a Filipa Kuffu na vydanie zákona, ktorým sa mení a dopĺňa Zákonník práce. Ďalej k návrhu pána poslanca Tomáša Valáška na vydanie zákona, ktorým sa mení a dopĺňa zákon o sociálnom poistení. Takisto od pána poslanca Tomáša Valáška návrh na vydanie zákona, ktorým sa mení a dopĺňa zákon o rovnakom zaobchádzaní v niektorých oblastiach. Takisto od pána poslanca Tomáša Valáška návrh na vydanie zákona, ktorým sa mení a dopĺňa Zákonník práce. A takisto aj na vydanie zákona o životnom partnerstve. Potom je v programe návrh poslancov Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon o niektorých opatreniach na úseku environmentálnej záťaže. Návrh poslancov Jaromíra Šíbla, Borisa Kollára, Alexandry Pivkovej a Anny Zemanovej na vydanie zákona, ktorým sa mení a dopĺňa zákon o životnom prostredí. Návrh skupiny poslancov na vydanie zákona, ktorým sa dopĺňa zákon o ochrane pamiatkového fondu. A ďalším návrhom je návrh skupiny poslancov na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 584. Spoločná správa výborov má tlač 584a. A spravodajcom je pán poslanec Marián Viskupič. Pardon, teda navrhovateľom, nie spravodajcom. (Krátka pauza.) Ale keďže nemáme v rokovacej sále pani spravodajkyňu, tak nebudeme môcť rokovať o tomto bode programu. A ani o návrhu skupiny poslancov na vydanie zákona, ktorým sa mení a dopĺňa zákon o štátnej službe. Tým sme vyčerpali body na dnešné rokovanie Národnej rady. Takže prerušujem schôdzu do utorka do 9.00 hodiny ráno. Ďakujem pekne za účasť, kolegovia, pekný víkend. (Prerušenie rokovania o 12.50 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 1 1 Šiesty deň rokovania 40 schôdze Národnej rady Slovenskej republiky 24. septembra 2021 o 9.00 hodine Blanár , Juraj, podpredseda NR SR Príjemné dobré ráno, vážené panie poslankyne, vážení páni poslanci, otváram šiesty rokovací deň 40. schôdze Národnej rady Slovenskej republiky. Dovoľte, aby som vás informoval, že o ospravedlnenie na dnešnom rokovacom dní požiadali: pani poslankyňa Jana Bittó Cigániková, pán poslanec Ján Ferenčák, pa ni poslankyňa Eva Hudecová, pán poslanec Peter Liba, Ján Mičovský a Radovan Sloboda. Na zahraničnej pracovnej ceste je predseda Národnej rady Slovenskej republiky Boris Kollár. Podľa schváleného programu pristúpime k prvému čítaniu o vládnom návrhu záko na, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , pod parlamentnou tlačou tlač 604 a s návrhom na pridelenie výborom v rozhodnu tí č. 626. Prosím podpredsedu vlády a ministra financií Slovenskej republiky Igora Matoviča, aby vládny návrh zákona v snemovni uviedol. Nech sa páči, pán minister, máte slovo. Matovič, Igor, podpredseda vlády a minister financií SR Dobré ráno, kolegovia, kolegyne, dovoľte, aby som vám predstavil návrh zmeny zákona o bankách, ktorým sa teda dopĺňa zákon 483. Spolugestorom transpozície bola určená Národná banka Slovenska, ktorá je zároveň aj spolupredkladateľom. 1 Šiesty deň rokovania 40 schôdze Národnej rady Slovenskej republiky 24. septembra 2021 o 9.00 hodine Blanár, Juraj, podpredseda NR SR Príjemné dobré ráno, vážené panie poslankyne, vážení páni poslanci, otváram šiesty rokovací deň 40. schôdze Národnej rady Slovenskej republiky. Dovoľte, aby som vás informoval, že o ospravedlnenie na dnešnom rokovacom dní požiadali: pani poslankyňa Jana Bittó Cigániková, pán poslanec Ján Ferenčák, pani poslankyňa Eva Hudecová, pán poslanec Peter Liba, Ján Mičovský a Radovan Sloboda. Na zahraničnej pracovnej ceste je predseda Národnej rady Slovenskej republiky Boris Kollár. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, pod parlamentnou tlačou tlač 604 a s návrhom na pridelenie výborom v rozhodnutí č. 626. Prosím podpredsedu vlády a ministra financií Slovenskej republiky Igora Matoviča, aby vládny návrh zákona v snemovni uviedol. Nech sa páči, pán minister, máte slovo. Matovič, Igor, podpredseda vlády a minister financií SR Dobré ráno, kolegovia, kolegyne, dovoľte, aby som vám predstavil návrh zmeny zákona o bankách, ktorým sa teda dopĺňa zákon 483. Spolugestorom transpozície bola určená Národná banka Slovenska, ktorá je zároveň aj spolupredkladateľom.